Venesië skei dalk af van ItaliëDie inwoners van Venesië en omringende streke, bekend as Veneto, stem van die afgelope Sondag af tot Vrydag in ‘n referendum oor afskeiding van Italië. Venesië was sowat ‘n duisend jaar lank ‘n onafhanklike land voor dit by Italië ingelyf is. Die voorstanders van onafhanklikheid droom van die herstel van La Serenissima – die mooiste republiek van Venesië. Die voorstanders van onafhanklikheid meen dat die Italiaanse regering die industriële welvaart wat die streek genereer, deur wanaanwendig uitmors. Die pro-afskeidingsgroep wys daarop dat peilings toon sowat 65% van die inwoners wil graag onafhanklikheid hê. Indien die uitslag van die referendum ŉ meerderheid “ja”-stemme is, is wil dié groep ook nie vir Italië se reaksie wag nie, maar voortgaan met voorbereidings vir onafhanklikheid. Akademici werk reeds aan ‘n onafhanklikheidsverklaring. Bronne: National Post, RT News